open-index/open-wikipedia-markdown huggingface dataset:
Umelá vagína

**Umelá vagína** (angl. *fleshlight* alebo *fleshjack*) je zariadenie, ktorého účelom je simulovať samičí pohlavný orgán (vagínu). Pre dosiahnutie tohto efektu sú na jeho výrobu používané mäkké, lubrikované a niekedy zahrievané materiály. Môže byť vytvorená na lekárske výskumné účely, pre chov zvierat alebo ako erotická pomôcka.

## Veterinárne použitie
Umelé vagíny sú využívané farmármi pri umelej inseminácií hospodárskych zvierat. Sú navrhnuté na odoberanie ejakulátu a napodobňujú niektoré, alebo všetky anatomické prvky a správanie zvieracej vagíny. Existuje niekoľko typov týchto zariadení, ale všeobecne sú používané trubice s vnútornou mäkkou sterilnou vložkou a vonkajším tvrdým obalom. Pre lepšie výsledky môžu byť steny trubice duté a naplnené teplou vodou, aby napodobnili prirodzenú telovú teplotu a môžu obsahovať filter na odoberanie ejakulátu.

## Erotická pomôcka

Umelá vagína, ktorá je vyrobená na sexuálnu stimuláciu, je prakticky erotickou pomôckou na masturbáciu. Je navrhnutá tak, aby simulovala vnem sexuálneho styku. Existuje veľa typov. Často obsahujú vibračnú časť, ktorá zvyšuje realistickosť. Podľa ceny produktu sa potom odvíjajú ďalšie charakteristické rysy, ako napríklad panenstvo, ochlpenie, pysky, materiál, z ktorého je pomôcka vyrobená, tvar (existujú umelé vagíny, ktorú sú kópiou známych pornoherečiek), atď. Niektoré umelé vagíny sú multifunkčné a obsahujú taktiež análny otvor, pre análny sex. Niekedy sa tejto erotickej pomôcky hovorí „masturbátor“.
 
## Pozri aj
* pošva (vagína)

## Zdroj

Kategória:Erotické pomôcky
Kosmos-482

**Kosmos-482** bola sovietska sonda, ktorá odštartovala 31. marca 1972, 04:02:33 UTC smerom k Venuši. Sonda bola neúspešná, pretože sa jej nepodarilo opustiť obežnú dráhu Zeme.

Od roku 1962 sa názov *Kosmos* dával sovietskym vesmírnym sondám, ktoré ostali na obežnej dráhe Zeme, hoci ich pôvodný cieľ bol iný. Označenie tejto misie ako plánovanej planetárnej sondy je založené na evidencii od sovietskych a nesovietskych zdrojov a historických dokumentov. Typické sovietske planetárne misie boli pôvodne vynášané na parkovaciu orbitu okolo Zeme ako odpaľovacie platformy s raketovým motorom a pripojenou sondou. Sondy boli potom odpálené proti ich cieľom so zapáleným motorom po dobu približne 4 minúty. Ak motor zlyhal alebo úplne nedohorel, sondy boli ponechané na obežnej dráhe Zeme a označené ako *Kosmos*.

Kosmos-482 odštartoval 31. marca 1972 pomocou nosnej rakety Molnija 8K78M štyri dni po atmosférickej sonde Venera-8 a pravdepodobne mal podobný dizajn a plán misie. Po dosiahnutí zemskej parkovacej orbity sa sonda pokúsila o štart smerom k Venuši. Roztrhla sa na štyri časti, dve ostali na nízkej obežnej dráhe Zeme a do 48 hodín sa zrútili na juh Nového Zélandu (známe ako *Incident Ashburtonských gulí*), zvyšné dva kusy sa dostali na 210 x  vyššiu obežnú dráhu. Predpokladá sa, že sonda ostala na eliptickej obežnej dráhe Zeme z dôvodu poruchy spôsobenej zážihom motorov, ktoré nedosiahli dostatočnú rýchlosť pre štart k Venuši.

O 01:00 ráno 3. apríla 1972 štyri žeravé 13,6 kg vážiace gule z titánovej zliatiny spadli na Nový Zéland v oblasti Ashburton v okruhu 16 km. Pri havárii nebol nikto zranený.

Podľa vesmírneho práva má byť vesmírny odpad navrátený jeho vlastníkovi, ale ZSSR odmietol vlastníctvo tohto satelitu. Tým pádom vlastníctvo získal farmár, na ktorého pôdu sonda spadla. Kosmos-482 bol preskúmaný vedcami z Nového Zélandu, kde sa zistilo, že skutočne pochádza zo Sovietskeho zväzu, kvôli výrobným prvkom a pokročilému spôsobu zvárania titánu. Vedci prišli k záveru, že išlo o natlakované teleso používané v odpaľovacích raketách satelitov alebo vesmírnych lodí, ktoré sa rozpadlo v atmosfére.

Zostávajúce dve časti, z ktorých o jednej sa predpokladalo, že je samotným telesom sondy, obiehali okolo Zeme až do mája 2025. Pristávacie puzdro napokon zaniklo v zemskej atmosfére 10. mája nad východným Indickým oceánom v oblasti západne od Jakarty v Indonézii. Z dôvodu dopadu puzdra do vody sa nepodarilo potvrdiť ani vyvrátiť domnienky, že pristálo v celku, keďže bolo na pristávanie a drsné podmienky stavané.

NSSDC ID: 1972-023A 

NORAD ID: 05919

## Referencie



## Pozri aj

* Federálna vesmírna agentúra Ruska
* Kozmos (program)

Kategória:Program Venera
Kategória:Prieskum Venuše
Kategória:Neúspešné sondy
Kategória:Zaniknuté sondy
Kategória:Kozmonautika v 1972
Charles Eldon Brady

**Charles Eldon Brady** Jr. (* 12. august 1951, Pinehurst, Severná Karolína, USA - † 23. júl 2006, Orcas Island, Washington) bol americký astronaut, ktorý sa dostal do vesmíru na palube raketoplánu Columbia.

## Životopis
Vyštudoval North Moore High School, Robbins, Severná Karolína a v tom istom roku 1969 nastúpil na univerzitu v Severnej Karolíne (* [[University of North Carolina at Chapel Hill]]*) na štúdium medicíny. V rokoch 1971-1975 pokračoval v štúdiách na *[[Duke University]]*, Durham, Severná Karolína. V rokoch 1999-2000 absolvoval ročné štúdium biológie na *[[University of Tennessee]]*. Medzitým vystriedal celý rad zamestnávateľov, absolvoval letecký výcvik a v roku 1992 sa zapojil v NASA do výcvikového strediska astronautov. Štyri roky potom absolvoval let do vesmíru, v roku 2002 z NASA odišiel. Bol ženatý s Cathy Ann, rodenou Schererovou, neskôr sa s ňou rozviedol. Našiel si družku Susan Osenovou a mali spolu v roku 2002 syna Charlesa. Používal prezývku Chuck. V roku 2006 vo svojich 54 rokoch zomrel zrejme vlastnou rukou z nejasných príčin.

## Let do vesmíru
V júni 1996 bol na palube raketoplánu Columbia pri misii STS-78. Pre Columbiu to bol 20. let, pre neho prvý (a posledný). Stal sa tak 348. človekom vo vesmíre a strávil tam 16 dní. rampy 39 na Vesmírnom stredisku Johna F. Kennedyho. Veliteľom lode bol Terence T. Henricks, v sedemčlennej posádke boli ďalej Kewin R. Kregel, Richard M. Linnehan, Susan J. Helmsová, všetci z USA, ďalej Jean-Jacques Favière z Francúzska a Robert B. Thirsk z Kanady. Na palube mali laboratórium Spacelab a vykonávali experimenty rôzneho zamerania. 
* STS-78 Columbia (20. jún 1996 - 7. júl 1996)

## Externé odkazy

* http://mek.kosmo.cz/bio/usa/00348.htm
* http://www.lib.cas.cz/space.40/INDEX2.HTM 
* http://kosmos-news.kosmo.cz/kosmos79.htm 

## Zdroj

Kategória:Kozmonauti USA
Kategória:Rádioamatéri
Kategória:Absolventi Duke University
Kategória:Osobnosti zo Severnej Karolíny
Kategória:Obete samovrážd
Pasiphae

**Pasiphae** môže byť:

* satelit planéty Jupiter, pozri Pasiphae (mesiac)
* skupina satelitov planéty Jupiter, pozri Rodina Pasiphae
* postava z gréckej mytológie, pozri Pasiphae (mytológia)
Georgio Babulic

**Juraj „Georgio“ Babulic** (* 3. apríl 1975, Myjava) je slovenský bubeník, hudobný skladateľ  a textár. Je spoluzakladateľom skupiny Gladiator, v ktorej hrá a tvorí piesne. 

## Diskografia so skupinou Gladiator
### LP
**Štúdiové:**
* *[[Designation]]* (1992) 
* *[[Made Of Pain]]* (1993)
* *[[Third Eye]]* (1994) 
* *[[Dogstime]]* (1996)
* *[[Legal Drug]]* (1997)
* *[[… viem, kde boh spí]]* (1999)
* *[[Babylon Hotel]]* (2000)
* *[[Črepy]]* (2002)
* *[[Cesta do neba]]* (2004)
* *[[Mesto (album)|Mesto]]* (2006)
* *[[… ako predtým]]* (2007)
* *[[Hlavu maj hore]]* (2009)
**Koncertné:**
* *[[Live (Gladiator)|Live]]* (2008)
**Výberové:**
* *[[Single 1994 – 2002]]* (2002)
* *[[20 rokov. 1991 – 2011]]* (2011)
**Neoficiálne:**
* *[[Predohra smrti (Overture Of Death)]]* (1990)

### DVD
* *[[Live (Gladiator DVD)|Live]]* (2008)

## Referencie

## Externé odkazy
* Gladiator.sk 
* Gladiatorfanklub 

Kategória:Gladiator
Kategória:Slovenskí rockoví bubeníci
Kategória:Slovenskí heavymetaloví bubeníci
Kategória:Slovenskí textári piesní
Kategória:Slovenskí skladatelia modernej hudby
Kategória:Osobnosti z Myjavy
Santa Fe (Argentína)

**Santa Fe de la Vera Cruz** (často skrátene nazývané ako **Santa Fe**) je mesto na severovýchode Argentíny v rovnomennej provincii (Santa Fe). Hoci nie je najväčším mestom tejto provincie (tým je Rosario), je jej hlavným mestom. Súčasne je sídlom departmentu La Capital. Nachádza sa v blízkosti sútoku riek Paraná a Salado. Pri sčítaní ľudu v roku 2010 malo mesto 391 164 obyvateľov. V metropolitnej oblasti Santa Fe žije v súčasnosti približne 531 300 ľudí.

Mesto bolo založené v roku 1573. Santa Fe je ekonomickým centrom regiónu a je známe pre bohatý kultúrny život. Významným pre regionálnu ekonomiku je tiež miestny riečny prístav.

## Partnerské mestá
*  Aarau, Švajčiarsko
*  Afula, Izrael
*  Asunción, Paraguaj
*  Callao, Peru
*  Canelones, Uruguaj
*  Ciudad del Este, Paraguaj
*  Cuneo, Taliansko
*  Durban, Južná Arika
*  Encantado, Brazília
*  Haifa, Izrael
*  Iquique, Čile
*  Kapské Mesto, Južná Arika
*  Lagos, Nigéria
*  Montevideo, Uruguaj
*  Orlando, Florida, USA
*  Rosolini, Taliansko
*  Santa Fe Springs, Kalifornia, USA
*  Tetuán, Maroko
*  Ypacaraí, Paraguaj

## Referencie

## Iné projekty

## Externé odkazy
* Stránka mesta

Kategória:Mestá v provincii Santa Fe
Jay Clark Buckey

**Jay Clark Buckey** (* 6. jún 1956, New York, New York, USA) je americký lekár, kozmonaut a politik, ktorý bol raz na palube raketoplánu vo vesmíre. 

## Životopis
Po základnej a strednej škole absolvoval vysokoškolské štúdium na Cornell University v Ilhaca (štát New York). Doktorát medicíny získal v roku 1981. Potom nastúpil na ročnú prax do nemocnice New York Hospital, Westchester. Odtiaľ sa dostal na školu v Dallase na Dallas Soutwestern Medical School, kde pôsobil do roku 1995, teda 14 rokov. V období rokov 1995-1996 pracoval v Lebanone na Dartmouth-Hitchcock Medical Center v štáte New Hampshire.  V roku 1996 odišiel do Houstonu, kde sa zúčastnil kozmonautického výcviku v NASA. V roku 1998 absolvoval let do vesmíru, po ktorom sa vrátil do Lebanonu ako riaditeľ fakulty a zostal tu do roku 2004. V roku 2008 kandidoval v senátorských voľbách za demokratickú stranu v New Hampshire. Je ženatý, jeho manželka Sarah sa za slobodna volala Mastersová.  

## Let do vesmíru
V roku 1998 sa zúčastnil pätnásťdennej misie STS-90 na palube raketoplánu Columbia a stal sa tak 377. kozmonautom. Misia bola katalogizovaná v COSPAR pod označením 1998-022A. Sedemčlenná posádka sa venovala práci v laboratóriu Neurolab, čo bola upravená verzia Spacelab pre potreby lekárov. Misia bola úspešná. Štart aj cieľ bol na Floride, na kozmodróme Cape Canaveral Air Force Station. 
* STS-90 Columbia štart 17. apríl 1998, pristátie 3. máj 1998

## Externé odkazy

* Buckey na Space40
* Buckey na MEK
*  Misia STS-90

## Zdroj

Kategória:Kozmonauti USA
Kategória:Politici USA
Kategória:Lekári USA
Kategória:Osobnosti z New Yorku
Kategória:Absolventi Cornell University
Charles Camarda

**Charles Joseph Camarda** (* 8. máj 1952, Queens, New York, USA) je americký astronaut, ktorý absolvoval v roku 2005 jeden let v raketopláne Discovery. 

## Životopis
Stredoškolské vzdelanie ukončil roku 1970 na Archbishop Molloy High School, Jamaica, NY, potom pokračoval v štúdiu na Polytechnic University of New York. Po absolvovaní školy v roku 1974 prestúpil na George Washington University, kde štúdium ukončil v roku 1980. Doktorský titul získal v roku 1990 na Virginia Polytechnic Institute and State University. 

Roku 1996 býval vo Virginia Beach a bol slobodný. Toho roku sa dostal do NASA do Langley Research Center v Hamptone a čoskoro potom absolvoval dvojročný výcvik v Houstone (Johnson Space Center). 
  
Po svojom letu do vesmíru roku 2005 (mal vtedy 53 rokov) v NASA ostal ako jeden z vedúcich pracovníkov, bol aj v riadiacom stredisku pri komunikácii s inými expedíciami. 

## Let do vesmíru
Raketoplán Discovery štartoval na svoj 31. let v lete 2005 z rampy 39 na Vesmírnom stredisku Johna F. Kennedyho. Bolo to po dvojročnej prestávke spôsobenej haváriou raketoplánu Columbia prvý let raketoplánu. V posádke boli: Eileen Collinsová, James Kelly, Sóiči Noguči, Stephen Robinson, Andrew Thomas, Wendy Lawrenceová a letový špecialista Charles Camarda. 

Cieľom misie bolo overiť všetky konštrukčné novinky, ktoré majú za cieľ zlepšiť bezpečnosť letu, a tiež dopraviť zásoby, ďalšie zariadenia a doplnky na orbitálnú stanicu ISS. Let bol úspešný, posádka absolvovala kvôli splneniu úloh tri výstupy do vesmíru. Misia bola zakončená na základni Edwards v Kalifornii. 

Charles J. Camarda je registrovaný ako 436. človek vo vesmíre s 13 dňami stráveným v kozme. Misia STS-114 bola katalogizovaná v COSPAR  pod číslom 2005-026A. 

* STS-114 Discovery, ISS, štart 26. júl 2005, pristátie 9. august 2005.

## Referencie

## Externé odkazy

*http://mek.kosmo.cz/bio/usa/00436.htm
*http://mek.kosmo.cz/pil_lety/usa/sts/sts-114/index.htm
*http://www.lib.cas.cz/space.40/INDEX2.HTM 

Kategória:Kozmonauti USA
Kategória:Osobnosti z New Yorku
Duane Gene Carey

**Duane Gene "Digger" Carey** (* 30. apríl 1957, Saint Paul, Minnesota, USA) je vojenský letec a bývalý astronaut NASA, ktorý absolvoval v roku 2002 let v raketopláne Columbia. 

## Životopis
Stredoškolské vzdelanie získal v rodnom meste na Highland Park High School, potom v rokoch 1975-1982 absolvoval vysokoškolské štúdium na University of Minnesota v odbore letectvo a mechanika.  V roku 1996 sa oženil s Cheryl Ann, rodenou Tobritzhoferovou a stal sa armádnym testovacím pilotom na základni Edwards v Kalifornii. Ten istý rok bol zaradený do výcvikového strediska NASA v Houstone. Po ukončení výcviku bol roku 1998 zaradený do tímu astronautov a o šesť rokov do vesmíru letel. Dva roky po pristátí z NASA odišiel naspäť na leteckú základňu Edwards.  Používa prezývku Digger.  

## Let do vesmíru
Stal sa členom sedemčlennej posádky raketoplánu Columbia pri jeho opravnej misii k Hubbleovmu ďalekohľadu. Spolu s ním na jar roku 2002 leteli: Scott Altman, John Grunsfeld, Nancy Jane Currie, Richard Linnehan, James Newman a James Massimino. Počas desaťdenného letu vykonali niekoľko opráv a vylepšení na Zem obiehajúcom Hubbleovom ďalekohľade. 

Carey je registrovaný ako 410. človek vo vesmíre s 10 dňami strávenými v kozme. Misia STS-109 bola katalogizovaná v COSPAR pod číslom 2002-010A. 

* STS-109, Columbia (1. marec 2002 - 12. marec  2002)

## Zdroj

## Externé odkazy

*  Osobná stránka na MEK
*  Misia STS 109
*  Osobná stránka na Space40

Kategória:Kozmonauti USA
Kategória:Osobnosti zo Saint Paul (Minnesota)
František Borgia

Svätý **František Borgia** SJ, vl. menom Francisco de Borja y Aragon, (* 28. október 1510, Gandia, Valencijské kráľovstvo (dnes Španielsko) – † 30. september 1572, Rím, Pápežský štát) bol španielsky kňaz a jeden z najvýznamnejších predstaviteľov jezuitov.

## Životopis
Pochádzal z rodiny miestneho vojvodu. Vysoké spoločenské postavenie mu okrem toho zaisťoval i fakt, že bol pravnukom pápeža Alexandra VI. a aragónskeho kráľa Ferdinanda II. Príslušnosť k rodu Borgia, ktorý i keď neoplýval veľmi dobrou povesťou, mu zaistila dobré spoločenské postavenie a vzťahy. Vďaka nim, po skončení štúdií, bol ako osemnásťročný prijatý na cisárskom dvore Karola V., ktorý ho menoval katalánskym vicekráľom. Františkovu sľubnú kariéru prerušila otcova smrť. Ujal sa otcových pozíciív roku 1543 sa stal vojvodom z Gandie. O tri roky ho postihla i osobná tragédia; v roku 1546 mu zomrela manželka Eleonora de Castro, ktorá mu zanechala osem detí.

Táto životná rana ho primäla k zmene životnej orientácie. Vzdal sa majetkov i vojvodského titulu v prospech najstaršieho syna (súčasne materiálne zabezpečil i ostatné deti) a vstúpil do jezuitského rádu. V roku 1551 bol vysvätený za kňaza a stal sa zástupcom rádu pre Španielsko a Portugalsko. V tejto funkcii sa podieľal na zakladaní rádových kolégií a kláštorov. V roku 1561 ho povolali do Ríma a o štyri roky neskôr bol menovaný v poradí tretím generálom jezuitského rádu. Tu sa naplno prejavila jeho zanietenosť pre duchovné veci. V Ríme pomáhal založiť a riadiť Rímske kolégium, zriadil novú cirkevnú provinciu v Poľsku, nové kolégiá vo Francúzsku, pomáhal organizovať misijné cesty na novoobjavené územia Južnej a Severnej Ameriky. V čase morových epidémií pomáhal chudobným (duchovne i finančne).

Ocenením jeho pastoračnej činnosti bola účasť na pastierskej ceste pápeža Pia V. v roku 1571 po viacerých európskych krajinách. Krátko po návrate z cesty však na následky vyčerpania zomrel.

## Uctievanie
Pápež Urban VIII. ho 23. novembra 1624 vyhlásil za blahoslaveného a pápež Klement X. 20. júna 1671 za svätého. Jeho telesné pozostatky boli uložené v kostole jezuitského profesného domu v Madride, kde ich však v roku 1931 revolucionári spálili spolu s kostolom.

Rímske martyrológium uvádza jeho spomienku na 30. september.

## Referencie


## Pozri aj

* Zoznam svätcov Katolíckej cirkvi

## Iné projekty

## Zdroj
* Sl. Ravik, *O světcích a patronech*, Levné knihy KMa, Praha, 2006

Kategória:Španielski katolícki svätci
Kategória:Kanonizovaní Klementom X.
Kategória:Blahorečení Urbanom VIII.
Kategória:Katolícki svätci majúci sviatok 30. septembra
Roy Dunbard Bridges

**Roy Dunbard Bridges, Jr** (* 19. júl 1943, Atlanta, Georgia, USA) je americký kozmonaut, ktorý absolvoval v roku 1985 let v raketopláne Challenger a tým sa stal 174. človekom vo vesmíre. Bol tiež riaditeľom Kennedyho vesmírneho strediska a tiež Langley Research Center americkej NASA. 

## Životopis
Stal sa vojakom z povolania. Vysokoškolské vzdelanie získal na United States Air Force Academy a Purdue University, školy ukončil s doktorským titulom roku 2001. V tímu astronautov bol už od roku 1980, prešiel výcvikom, v roku 1985 absolvoval aj svoj let. Ešte budúci rok sa pripravoval na misiu STS-61-F, po havárii Challengeru však bol let zrušený. 

Znova sa vrátil do NASA v roku 1997, pracoval na myse Canaveral ako riaditeľ Kennedyho vesmírneho strediska v rokoch 1997-2003. Získal hodnosť generála. Potom odišiel do spoločnosti ASA-Langley Space Research Center v Hampton (Virgínia), ktorá je napojená na NASA. Aj tu bol riaditeľom. 

## Let do vesmíru
V lete roku 1985 odštartoval z Floridy raketoplán Challenger na svoj ôsmy let. Na palube bola táto posádka: Charles Fullerton, plukovník Roy Bridges, Karl Henize, Franklin Musgrave, Anthony England, Loren Acton a John-David Bartoe. So sebou o.&nbsp;i. viezli  Spacelab 2. Aj napriek  niekoľkým technickým problémom bol plán experimentov splnený a sedemdňová misia tak bola zakončená pristátím na základni Edwards v Kalifornii úspešne. 

* STS-51-F, Challenger (29. júl 1985 - 6. august 1985)

## Externé odkazy

*http://mek.kosmo.cz/bio/usa/00174.htm
*http://mek.kosmo.cz/pil_lety/usa/sts/sts-51f/index.htm
*http://www.lib.cas.cz/space.40/ASTRON/USA/BRID-RD2.HTM
*http://kosmos-news.kosmo.cz/kosmos53.htm 

## Zdroj

Kategória:Kozmonauti USA
Kategória:Absolventi Purdue University
Kategória:Osobnosti z Atlanty
Rad (vyznamenanie)

**Rad** je štátne civilné alebo vojenské vyznamenanie, udeľované obvykle pri významných príležitostiach osobnostiam a organizáciám za ich činnosť.

Udelenie radu je spojené s právom nosiť verejne znak ocenenia. Tradícia udeľovania vyznamenaní je veľmi stará. V minulosti udeľoval vyznamenania väčšinou panovník, dnes udeľujú vyznamenania tiež prezidenti republiky. Už v starom Ríme existovali veľké pripínacie medaily - faléry. V stredoveku sa začali udeľovať rytierske rady.

Za statočnosť v boji sa vyznamenanie udeľuje vojakom aj civilistom. Rad má obvykle niekoľko stupňov. Niektoré rady sú len zapožičané a po smrti vyznamenaného sa musia vrátiť.

Vyznamenania majú rôzne názvy:
* kríž, vojenský kríž
* rad
* medaila

## Pozri aj
* Vyznamenanie

## Externé odkazy
* www.vyznamenani.net - Československé řády a vyznamenání

## Zdroj
Majstrovstvá klubov FIFA 2000

**Majstrovstvá klubov FIFA 2000** bol premiérový ročník majstrovstiev klubov FIFA, ktorý sa uskutočnil v Brazílii. Turnaj začal 5. januára a skončil 14. januára. Víťazom sa stal brazílsky klub Corinthians, keď vo finále porazil brazílsky klub Vasco da Gama 0 - 0, 4-3 na penalty. Rozhodujúcu penaltu strelil v štvrtej sérii Brazílčan Edu. Najlepším strelcom turnaja sa stali s 3 gólmi Brazílčan Romário a Francúz Nicolas Anelka. Najužitočnejší hráč sa stal Brazílčan Edílson. Zápas o tretie miesto vyhral mexický klub Necaxa.

## Kvalifikované tímy

## Štadióny

## Zostavy

## Základné skupiny
### Skupina A



----

----

----

----

----

### Skupina B



----

----

----

----

----

## Zápas o tretie miesto

## Finále

## Strelci

;3 góly
*  Nicolas Anelka (Real Madrid)
*  Romário (Vasco da Gama)
;2 góly
*  Fahad Al-Husseini (Al-Nassr)
*  Agustin Delgado (Necaxa)
*  Edilson (Corinthians)
*  Edmundo (Vasco da Gama)
*  Quinton Fortune (Manchester United)
*  Cristian Montecinos (Necaxa)
*  Raúl (Real Madrid)
;1 gól
*  Youssef Achami (Raja Casablanca)
*  Alex Aguinaga (Necaxa)
*  Fuad Amin (Al-Nassr)
*  John Anastasiadis (South Melbourne)

*  Ahmed Bahja (Al-Nassr)
*  Nicky Butt (Manchester United)
*  Salvador Cabrera (Necaxa)
*  Talal El Karkouri (Raja Casablanca)
*  Bouchaib El Moubarki (Raja Casablanca)
*  Felipe (Vasco da Gama)
*  Geremi (Real Madrid)
*  Fernando Hierro (Real Madrid)
*  Fábio Luciano (Corinthians)
*  Luizão (Corinthians)
*  Fernando Morientes (Real Madrid)
*  Mustapha Moustaoudia (Raja Casablanca)
*  Omar Nejjary (Raja Casablanca)
*  Odvan (Vasco da Gama)
*  Freddy Rincón (Corinthians)
*  Moussa Saïb (Al-Nassr)
*  Sávio (Real Madrid)
*  Dwight Yorke (Manchester United)

## Konečné poradie

## Ocenenia


Kategória:Majstrovstvá klubov FIFA
Jonava

**Jonava** je stará litovská metropola na brehu rieky Neris, severozápadne od Kaunasu. Je 9. najväčším mestom v Litve s približne 29 000 obyvateľmi. Mesto bolo založené v roku 1740 a v roku 1864 získalo mestské práva.

## Partnerské mestá

## Galéria

Súbor:Abraomaskulvietispaminklas.jpg
Súbor:Jonava library.jpg
Súbor:Jonavos rajono teismas1.jpg
Súbor:Jonavos seniejis laiptai.jpg
Súbor:JSG5.jpg


## Iné projekty

Kategória:Mestá v Litve
Majstrovstvá klubov FIFA 2000 – Finále

Na **[[Majstrovstvá klubov FIFA 2000|Majstrovstvách klubov FIFA 2000]]** sa konalo finále 14. januára a stretli sa v ňom brazílske kluby Vasco da Gama a Corinthians. Hralo sa na štadióne v Rio de Janeiro. Priebeh zápasu bol dosť vyrovnaný ale ani jeden klub nevedel streliť gól. Tak prišlo predĺženie ale ani tam nebadol gól a prišiel na rad penaltový rozstrel. Po prvých dvoch sériách bol stav 2-2, v tretej sérii nepremenil svoj pokus Brazílčan Gilberto a tak mal Corinthians výhodu. Ale v piatej sérii nedal Brazílčan Marcelinho a tak dostal Vasco da Gama možnosť a výhru ale Brazílčan Edmundo nedal a tak prehrali zápas až na penaltový roztrel. A tak mohol Corinthians oslavovať titul na tomto turnaji.

## Cesta tímov do finále

## Zápas
### Detaily

## Externé odkazy
* FIFA Club World Cup - oficiálna stránka
* FIFA Club World Cup website - štatistiky finále.

Kategória:Majstrovstvá klubov FIFA 2000
Kategória:Futbalové zápasy
Mig 21

**Mig 21** je česká hudobná skupina. Jej členmi sú Jiří Macháček, Pavel Hrdlička, Jan Hladík, Tomáš Polák a Adam Stivín.

V roku 2008 sprevádzala skupinu MIG21 na turné dychová kapela LELEK orchestra. DVD so záznamom tohto turné bolo sa júli 2009 distribuovalo v papierovom obale v sieti novinových stánkov.

## Diskografia

### CD
* *Snadné je žít* (2001)
* *Udělalo se nám jasno* (2002)
* *Pop Pop Pop* (2004)
* *Best of* (2007)
* *Mig21 & LELEK Orchestra – Naživo* (2009)
* *Album* (2014)
* *Hity a rarity* (2020)
* *Džus noci* (2021)

### DVD
* *Best of* (2007)
* *Mig21 & LELEK Orchestra – Naživo* (2009)

## Iné projekty

## Externé odkazy
* Oficiálny web

Kategória:České popové hudobné skupiny
Kategória:Hudobné skupiny z Prahy
Kategória:Hudobné skupiny z 1998
Jadranka Kosorová

**Jadranka Kosorová**, (* 1. júl 1953, Pakrac) je chorvátska politička, spisovateľka. 

Od 6. júla 2009 bola predsedníčka vlády, po náhlom odchode jej predchodcu Iva Sanadera. Od roku 1995 je členkou stredo-pravicovej strany Hrvatska Demokratska Zajednica (chorvátska skratka HDZ), od 4. júla 2009 je jej predsedníčkou.

## Život

Jadranka Kosorová, základnú dochádzku dokončila v Lipiku. Študovala právo na vysokej škole v Záhrebe, kde začala pracovať ako žurnalistka od roku 1972 korešpondent *[[Večernji list]]u* a Rádia Záhreb. V roku 1971 bola jej kniha poézie *Koraci* publikovaná v Pakrackej pobočke Matice chorvátskej. 

Počas Chorvátskej vojny za nezávislosť pracovala ako žurnalistka v rádiu, kde sa venovala problémom utečencov a invalidných vojenských veteránov. Krátko bola korešpondentkou britského BBC. Získala ceny od chorvátskej novinárskej asociácie Hrvatsko novinarsko društvo a Európskeho spoločenstva za jej humanitne orientovanú prácu.

Do roku 2008 vydala štyri knihy, z toho dve poézie a dve súvisiace so spomínanou vojnou. Má syna Lovra.

## Politická činnosť
### Kandidatúra na prezidenta

Jadranka Kosorová kandidovala v prezidentských voľbách v roku 2005, v prvom kole skončila druhá s 20 % hlasov, získala až 60 % hlasov zahraničných Chorvátov. Keďže žiaden kandidát nezískal nadpolovičnú väčšinu, konalo sa druhé kolo. Vyhral Stjepan Mesić, ktorý mal v prvom kole 49 % hlasov.

### Premiérka

Keď 1. júla 2009, dovtedajší chorvátsky premiér Ivo Sanader nečakane odstúpil, navrhoval Kosorovú, jeho dlhoročnú pravú ruku, do funkcie predsedníčky vlády s mandátom zostaviť novú vládu. Chorvátsky parlament vyslovil dôveru jej novej vláde už v pondelok 6. júla 2009, stala sa tak prvou ženou na poste premiéra. Získala 83 hlasov zo 153-členského parlamentu, 44 hlasov bolo proti. Kosorovej príhovor v Chorvátskej televízii bol o politickom pláne šetrenia peňazí, ale nie za cenu *„zmien platov alebo dôchodkov“*.

Po parlamentných voľbách v novembri 2011 Kosorová a HDZ odchádza do opozície. Vládnou sa stáva opäť SDP s predsedom a ďalším premiérom Zoran Milanović.

## Referencie

## Zdroj

## Iné projekty

## Externé odkazy
* Kosorová na vládnych stránkach  

Kategória:Predsedovia vlády Chorvátska
Kategória:Chorvátski politici
Kategória:Premiérky
Zličín (stanica pražského metra)

**Zličín** je dlhodobo koncová stanica metra v Prahe na linke B. Nachádza sa v katastrálnom území Zličín v hĺbke 7,2 m pod povrchom. Bola otvorená 11. novembra 1994.

## Charakteristika stanice
Stanica je dlhodobo koncová, leží v nadmorskej výške 380 m. n. m., a je tak najvyššie položenou stanicou metra v Prahe. Za stanicou sa nachádza depo metra, ktoré bolo dokončené v roku 1994 a v roku 2003 boli dobudované ďalšie dve haly. Za stanicou sa nachádza aj jedna koľaj umožňujúca obrat vlakov. Obklad stanice tvoria štylizované tehly a sklo. Stanica má jeden výstup po pevnom schodišti a jeden vestibul. Na povrchu sa nachádzajú stanovištia prímestskej a mestskej dopravy. Stanica je naviazaná na nákupné centrá Avion, Metropole a záchytné parkovisko.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1994
Tvorenie slov

**Tvorenie slov** alebo **slovotvorba** je tvorenie nových slov z alebo podľa vzoru už existujúcich slov, teda tvorenie slov jedným z týchto postupov (tzv. slovotvorné postupy):
* derivácia – odvodzovanie
* kompozícia – skladanie (napr. červenohnedý)
* tvorenie nevlastných zloženín (napr. okoloidúci)
* konverzia (prevod do iného slovného druhu príp. aj do inej paradigmatiky, napr. okolo – príslovka, predložka)
* abreviácia – skracovanie
* kombinácia vyššie uvedených postupov

Náuka o tvorení slov sa nazýva **derivatológia** alebo **tvorenie slov** alebo **slovotvorba** alebo staršie **kmeňoslovie**.
 
Tvorenie slov je jeden z najdôležitejších spôsobov obohacovania slovnej zásoby. 

## Pozri aj
* slovotvorná štruktúra slova

Kategória:Gramatika
Kategória:Jazykoveda
Benzonitril

náhľad|Benzonitril
**Benzonitril** (benzenkarbonitril; C7H5N) je nitril kyseliny benzoovej, ktorý sa používa v organickej syntéze a taktiež ako rozpúšťadlo. Táto organická zlúčenina je bezfarebná so sladkou mandľovou arómou a je horľavá.

Benzonitril objavil v roku 1844 nemecký chemik Hermann von Fehling.

Kategória:Nitrily
Billy Joel

**William Martin** "**Billy**" **Joel** (* 9. máj 1949, Bronx, New York, USA) je americký rockový hudobník, spevák a hudobný skladateľ. 

Jeho prvým hitom bola pieseň „Piano Man“, z roku 1973. Podľa údajov RIAA, je Billy Joel šiestym najpredávanejším hudobným umelcom v Spojených štátoch. Joel mal v USA v 70., 80. a 90. rokoch piesne, ktoré sa dostali do Top 10 a 33 jeho skladieb sa dostalo do Top 40, je nositeľom piatich cien Grammy a na celom svete predal viac ako 150&nbsp;miliónov hudobných albumov. V roku 1992 bol Billy Joel uvedený do *[[Songwriter's Hall of Fame]]*, v roku 1999 do *[[Rock and Roll Hall of Fame|Rokenrolovej siene slávy]]* a v roku 2006 do *[[Long Island Music Hall of Fame]]*. 

S nahrávaním skladieb pop music Billy Joel oficiálne skončil v roku 1993, no niekoľkokrát sa zúčastnil koncertných vystúpení (napríklad od roku 1994 až do mája 2003 s Eltonom Johnom). V roku 2001 Joel vydal album s nahrávkami klasických klavírnych kompozícií s názvom *[[Fantasies & Delusions]]*. Po trojročnej prestávke sa Joel v roku 2006 vydal na koncertné turné po viacerých svetových hlavných mestách. V roku 2007 skomponoval a vydal na singli skladbu „All My Life“, ktorú venoval svojej tretej manželke, Katie Lee Joel. V marci 2009 absolvoval Billy Joel spolu s Eltonom Johnom prvé vystúpenie po šiestich rokoch s názvom *Face to Face*, ktorého pokračovanie by malo príležitostne nasledovať po svetových mestách v najbližších dvoch rokoch.

## Diskografia
### Štúdiové albumy
* 1971 – *[[Cold Spring Harbor]]*
* 1973 – *[[Piano Man]]*
* 1974 – *[[Streetlife Serenade]]*
* 1976 – *[[Turnstiles]]*
* 1977 – *[[The Stranger]]*
* 1978 – *[[52nd Street]]*
* 1979 – *[[Glass Houses]]*
* 1982 – *[[The Nylon Curtain]]*
* 1983 – *[[An Innocent Man]]*
* 1986 – *[[The Bridge (album Billyho Joela)|The Bridge]]*
* 1989 – *[[Storm Front]]*
* 1993 – *[[River of Dreams]]*

### Koncertné albumy
* 1981 – *[[Songs in the Attic]]*
* 1987 – *[[Концерт]]*
* 2000 – *[[2000 Years: The Millennium Concert]]*
* 2001 – *[[Fantasies & Delusions]]*
* 2006 – *[[12 Gardens Live]]*

### Kompilácie
* 1985 – *[[Greatest Hits (Billy Joel)|Greatest Hits]]*
* 1993 – *[[Greatest Hits Volume III]]*
* 2001 – *[[The Essential Billy Joel]]*
* 2004 – *[[Piano Man: The Very Best of Billy Joel]]*
* 2005 – *[[My Lives]]* (box-set)

## Referencie
 

## Pozri aj
* Zoznam najpredávanejších hudobných umelcov na svete

## Iné projekty

Kategória:Popoví speváci USA
Kategória:Rockoví speváci USA
Kategória:Speváci-skladatelia USA
Kategória:Skladatelia modernej hudby USA
Kategória:Osobnosti z Bronxu
Kategória:Interpreti Columbia Records
Manley Lanier Carter

**Manley Lanier Carter** (* 15. august 1947, Macon, Georgia, USA - † 5. apríl 1991, Brunswick, Georgia) bol americký astronaut, ktorý sa zúčastnil jedného letu raketoplánom Discovery.

## Životopis
Používal prezývku Sonny. Absolvoval vysokoškolské štúdium na Emory University, odbory chémia a medicína. V tíme NASA bol od roku 1984 až do svojej smrti.   Po svojom lete bol ešte nominovaný do posádky Discovery STS-42.   Zomrel vo svojich 43 rokoch pri havárii malého dopravného lietadla EMB-120 blízkosti Brunswicku. In-memoriam bol povýšený do hodnosti kapitána.  

## Let do vesmíru
Na jeseň roku 1989, kedy mal  Carter 42 rokov,  dostal sa do vesmíru na palube raketoplánu Discovery. Misia STS-33 bola vojenského charakteru a preto podliehala utajeniu. Letel spolu s astronautmi: Frederick Gregory, John Blaha, Franklin Musgrave a Kathryn Thorntonová. So sebou viezli špionážnu družicu typu Magnum a jej urýchľovaciu raketu IUS. Krátko po zaujatí pozície na obežnej dráhe okolo našej planéty ju vypustili. Jej ovládanie prevzala hneď potom armáda. Raketoplán odštartoval z rampy 39 na Vesmírnom stredisku Johna F. Kennedyho, pristál po piatich letových dňoch na základni Edwards v Kalifornii. 

Sonny Carter je registrovaný ako 221. človek vo vesmíre s 5 dňami strávenými v kozme. Misia STS-33 bola katalogizovaná v COSPAR  pod číslom 1989-090A. 
* STS-33 Discovery (23. november 1989 - 28. november 1989)

## Externé odkazy

*http://mek.kosmo.cz/bio/usa/00220.htm
*http://mek.kosmo.cz/pil_lety/usa/sts/sts-33/index.htm
*http://www.lib.cas.cz/space.40/INDEX2.HTM 
*http://www.kosmonaut.cz/blog/2006/12_2006.html 

## Zdroj

Kategória:Kozmonauti USA
Kategória:Osobnosti z Georgie
Kategória:Obete leteckých nehôd
Estádio do Maracanã

**Estádio do Maracanã** (ofic. **Estádio Jornalista Mário Filho**) alebo známy aj pod názvom **Maracanã** je štadión v meste Rio de Janeiro. Je to najväčší štadión v Brazílii a 22. na svete. Bol postavený na príležitosť majstrovstiev sveta vo futbale v roku 1950. Konali sa tu aj Majstrovstvá sveta vo futbale 2014, a hlavne finále. Po postavení štadióna bola kapacita 210 000 miest, ale postupne sa kapacita znižovala na terajších 88 992 miest, z bezpečnostných dôvodov. Hrávajú tu štyri kluby: Botafogo, Flamengo, Fluminense a Vasco da Gama. 

## MS vo futbale 1950
Na Majstrovstvách sveta 1950 sa tu odohralo 8 zápasov. V skupine 1 sa odohrali 2 zápasy, v skupine 2 3 zápasy, vo finálovom kole 2 zápasy a finále. Priemerne prišlo na jeden zápas 104 619 fanúšikov z celkových 836 954. Účasť dosiahla vrchol 199 954 divákov počas finálového zápasu medzi hostiteľskou krajinou Brazília a neskorším víťazom turnaja Uruguajom.

## Copa América 1989
Na Copa América 1989 sa tu odohralo 6 zápasov, všetky vo finálovom kole. Priemerne prišlo na jeden zápas 100 704 divákov z celkových 604 224. Titul získali domáci Brazílčania keď v rozhodujúcom zápase porazili Argentínu 1:0. Na ten zápas sa prišlo pozrieť 148 224 divákov.

## Majstrovstvá klubov FIFA 2000
Na premiérových Majstrovstvách klubov FIFA sa na tomto štadióne odohralo 8 zápasov. Celá skupina B a zápas o tretie miesto a finále, v ktorom hral domáci klub tohto štadióna Vasco da Gama. Tento zápas však prehral až na penalty proti klubu taktiež z Brazílie Corinthians.

## Iné projekty

## Externé odkazy
* Oficiálna webstránka  

Kategória:Futbalové štadióny v Brazílii
Kategória:Stavby v Rio de Janeiro
Kategória:Architektúra z 1950
Kategória:Šport v Rio de Janeiro
Kmeňoslovie

**Kmeňoslovie** môže byť:
*náuka o tvorení a význame slovných kmeňov, pozri pod kmeň (jazykoveda)
*staršie:
**derivatológia (t. j. náuka o tvorení slov vôbec)
**náuka o tvorení slov deriváciou (odvodzovaním), pozri pod derivácia (odvodzovanie)
Slovotvorná štruktúra slova

**Slovotvorná štruktúra slova** je štruktúra slova ako výsledok uplatnenia slovotvornej analýzy na slovotvorne motivované slovo. Jej opakom je morfematická štruktúra slova. 

Slovotvorná štruktúra je zásadne binárna - t. j. má dve časti, a to slovotvorný základ a slovotvorný formant.

Kategória:Gramatika
Slovotvorný základ

**Slovotvorný základ** je tá časť odvodeného slova, ktorá je totožná s tvaroslovným základom a je nositeľom lexikálneho významu. Napr. *škol*-a, *dĺž*-ka, od-*včera*, *troj*-ica, *skák*-ať;

## Pozri aj
*slovotvorný formant

Kategória:Gramatika
Slovotvorný formant

**Slovotvorný formant** môže byť:
*v užšom zmysle: tá časť odvodeného slova, ktorá sa pripája k slovotvornému základu a významovo alebo funkčne ho modifikuje, obmieňa. Slovotvorným formantom môže byť:
**a) slovotvorná prípona: napr. chod-**ec**, vlastn-**ík**, noč-**ný**
**b) slovotvorná predpona: napr. **proti**-hráč, **do**-dnes, **pred**-zápas
**c) kombinácia predpony a prípony: **bez**-charakter-**ný**, **pod**-voz-**ok**
**d) súbor gramatických morfém
**e) kombinácia predpony a súboru gram. morfém
*v širšom zmysle: súhrn všetkých formálnych čŕt, ktorými sa odlišuje odvodené slovo od motivujúceho slova.

Kategória:Gramatika
Venisova pyramída

**Venisova pyramída** leží pri Sakkáre v Egypte, pred vstupom do areálu komplexu Stupňovitej pyramídy. V nej sa nachádzajú najstaršie zachované Texty pyramíd.

Staviteľom bol Venis (okolo 2356 – 2323 pred Kr.), posledný faraón 5. dynastie.

## Pyramída a jej komplex
Pyramída mala vstup zo severu, ktorý bol umiestnený v podlahe tzv. severnej kaplnky. Dispozícia podzemných chodieb a komôr je veľmi podobná subštruktúre pyramídy Venisovho predchodcu Džedkareho. Chodba, ktorá krátko na začiatku klesá, pokračuje rovno až k vertikálnej osi pyramídy a končí predsieňou. Z nej pokračuje na západ pohrebná komora s tmavým bridlicovým sarkofágom a sedlovým žulovým stropom, a na východ zásobná komora s tromi výklenkami. Steny predsiene a komory sú pokryté hieroglyfickými nápismi. Superštruktúra pozostávala zo šesťstupňového jadra z blokov miestneho vápenca. Obklad bol z jemného bieleho vápenca a na niektorých miestach sa zachoval dodnes. V zlom stave sa nachádzala už v časoch Novej ríše, keď bola rekonštruovaná. Pri úpätí východnej steny stojí zádušný chrám a pri jej juhovýchodnom rohu malá kultová pyramída. Vzostupná cesta dosahuje dĺžku . Údolný chrám ležal kedysi na brehu jazera, oddeľujúceho Mennofer od pohrebiska. Venis svoje manželky nepochoval v pyramídach, ale v hrobkách blízkeho pohrebiska. Riešenie pyramídového komplexu, hlavne zádušného chrámu, predstavuje prechodnú fázu medzi komplexmi 5. a 6.dynastie, ktorú začal už Džedkare. Významnosť Venisovej pyramíde však udeľuje jej reliéfna výzdoba. Pri nej ide o prvý prípad výskytu tzv. *Textov pyramíd* – náboženských textov (napr. litánií, hymnov, velebení alebo magických textov). Okrem toho objekty komplexu boli bohato zdobené reliéfmi a ďalšími kamennými prvkami, ktorých časť bola druhotne použitá v neskorších staroegyptských stavbách, napr. v komplexe Amenemheta I. v Lište. V areáli pyramídy pri vzostupnej ceste sa nachádza stavba, ktorá pravdepodobne slúžila na uloženie dvoch lodí, symbolizujúcich bárky boha Rea. Areál bol obohnaný múrom.

## Výskum
Pyramídu zbežne skúmal už Perring a Lepsius, v roku 1899 sa dovnútra dostal Maspero a neskôr ďalší. Od roku 1939 tu prebieha výskum egyptských archeologických expedícií.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 





Kategória:Pyramídy v Egypte
M!ssundaztood

***M!ssundaztood*** je druhý štúdiový album americkej speváčky P!nk, vydaný 20. novembra 2001.

Pink sa na albume odklonila od svojho doterajšieho hudobného prejavu a do jeho tvorby sa výraznejšie kreatívne zapojila. Oslovila vokalistku zoskupenia 4 Non Blondes Lindu Perry, ktorá skladala a produkovala album s Dallasom Austinom a Scotom Storchom.

Hlavný singel „Get The Party Started“ sa dostal do Americkej Top 5 a dokonca sa stal číslom jedna v Austrálii. V roku 2002 vyhral cenu MTV za *Najlepšie ženské video* a *Najlepšie tanečné video*. Ďalšie single tohto albumu „Don't Let Me Get Me“, „Just Like a Pill“ a „Family Portrait“ boli tiež veľmi úspešné. Posledný zmienený sa stal „hymnou“ detí, ktorých rodičia sa rozviedli. 

*M!ssundaztood* získal zlaté a platinové ocenenie vo viac než dvadsiatich krajinách sveta, s ročným predajom 16 miliónov kópií. Bol to druhý najpredávanejší album v Británii za rok 2002. Piesne „M!ssundaztood“ a „Get the party started“ získali nomináciu na cenu Grammy za rok 2003 v kategóriách *Najlepší popový album* a *Najlepšie popové ženské spevácke vystúpenie*.

## Zoznam skladieb
# „M!ssundaztood“ – 3:36
# „Don't Let Me Get Me“ - 3:31
# „Just like a Pill“ - 3:57
# „Get the Party Started“ - 3:11
# „Respect“ - 3:25
# „18 Wheeler“ - 3:44
# „Family Portrait“ - 4:56
# „Misery“ - 4:33
# „Dear Diary“ - 3:29
# „Eventually“ - 3:34
# „Lonely Girl“ - 4:21
# „Numb“ - 4:06
# „Gone to California“ - 4:34
# „My Vietnam“ - 5:19

## Single
* „Get The Party Started“
* „Don't Let Me Get Me“
* „Just Like a Pill“
* „Family Portrait“

## Zdroj

Kategória:Albumy Pink
Kategória:Hudobné albumy z 2001
Sebastián Tinódy

**Sebastián Tinódy** (* 1510, Tinód – † 30. január 1556, Sárvár) bol renesančný spevák, básnik a hudobník maďarského pôvodu. Preslávil sa najmä ospievaním neúspešného obliehania Jágru Turkami v roku 1552, na ktorého obrane sa zúčastnilo aj veľa Košičanov. Svoje historické piesne vydal v roku 1554 aj v tlačenej podobe s názvom *Cronica*. Od roku 1548 už natrvalo žil a tvoril v Košiciach. Mesto mu nechalo odhaliť pamätnú tabuľu v roku 1900 na mieste predpokladaného domu, kde býval – Kováčska 34.

## Galéria

Súbor:Orlai P Nadasdy es Tinodi.jpg|Tinódy spieva na dvore palatína Tomáša Nádašdiho. Romantická maľba O. P. Somu z roku 1855.
Súbor:Tinodi Lantos Sebestyen emlektabla (Kassa).jpg|Pamätná tabuľa v Košiciach


## Iné projekty

## Externé odkkazy
* Pamätná tabuľa Sebastiánovi Tinódymu

Kategória:Maďarskí speváci
Kategória:Maďarskí hudobní skladatelia
Kategória:Dejiny Košíc
Hekabé

**Hekabé** alebo **Hekaba** alebo zastarano **Hekuba** môže byť:
*grécka mytologická postava, pozri Hekabé (mytológia)
*Euripidova tragédia, pozri Hekaba (tragédia)
Trelawny

náhľad|Trelawny
**Trelawny** je okrsok na severozápade Jamajky v časti Cornwall. Je to jeden zo 14 okrskov na Jamajke. Jeho rozloha je . Jeho hlavným mestom je Falmouth. V roku 2001 žilo v oblasti 74 000 obyvateľov.

Medzi významných rodákov z oblasti patria Usain Bolt, Voletta Wallace, Veronica Campbellová-Brownová, Marvin Anderson, Omar Brown, a Ben Johnson.

Kategória:Administratívne členenie Jamajky
Peter Struhár (rozlišovacia stránka)

**Peter Struhár** môže byť:

* podnikateľ, pozri Peter Struhár (podnikateľ)
* futbalisti:
** futbalový hráč, pozri Peter Struhár (1984)

Struhár, Peter
Pyramída Chentkaus II.

**Pyramída Chentkaus II.** alebo **Pyramída kráľovnej matky** je súčasťou pyramídového poľa pri dedine Abúsír v Egypte, ktoré bolo bývalým pohrebiskom hlavného mesta starovekého Egypta Mennoferu.

Patrila kráľovnej Chentkaus II., pravdepodobne manželke faraóna Neferirkareho (okolo 2446–2426 pred Kr.) a matke faraónov Raneferefa a Niuserreho, ktorá podľa Vernera určitý čas sama vládla. Nachádza sa v tesnej blízkosti Neferirkareho pyramídy, v jednej zo starších možných polôh kultovej pyramídy. Pyramída je vybudovaná z vápenca, má trojstupňové jadro a jednoduchú podzemnú štruktúru s chodbou a pohrebnou komorou. V nej sa našiel sarkofág z červenej žuly a stopy po pohrebe. Na niektorých miestach sa zachovali stavebné značky, ktoré umožňujú určiť priebeh a fázy výstavby. Časové obdobie výstavby pyramídy Chentkaus II. a Neferirkareho pyramídy sa čiatočne prekrývajú. Zádušný chrám bol vybudovaný až po dokončení Neferirkareovej pyramídy v dvoch etapách. V ňom sa zachovala časť chrámového archívu, ktorý dáva cenné informácie o fungovaní pyramídového komplexu. Z neho vyplýva, že v chráme bolo napr. 16 kultových sôch kráľovnej, alebo že sa na streche chrámu konávali pravidelné kultové astronomické pozorovania. Steny chrámu boli pravdepodobne dekorované vyobrazeniami. Komplex bol obohnaný tehlovým múrom. Dnes je pyramída väčšinou rozobraná, pozostatky nadzemnej časti siahajú do 4 m nad povrch.

V druhej polovici 70. rokov tu pracovala expedícia vtedajšieho Československého egyptologického ústavu, pod vedením Miroslava Vernera.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 





Kategória:Pyramídy v Egypte
Roman Konečný

**Roman Konečný** môže byť:

* český herec, pozri Roman Konečný (herec)
* slovenský futbalista, pozri Roman Konečný (futbalista)
* slovenský právnik, riaditeľ Národného bezpečnostného úradu, pozri Roman Konečný (právnik)

Konečný, Roman
Pevnosť Akershus

thumb|Akershus
**Pevnosť Akershus** je pevnosť v nórskom hlavnom meste Osle. Jeho stavbu začal okolo roku 1300 kráľ Haakon V.

Pevnosť dodnes využíva armáda, je však čiastočne prístupná aj verejnosti. Nachádzajú sa v nej aj hrobky niekoľkých členov kráľovskej rodiny a dve múzeá s vojenskou tematikou. Z hradieb je výhľad na prístav a centrum Osla vrátane radnice.

## Iné projekty

## Zdroj

 
Kategória:Hrady a zámky v Nórsku
Kategória:Kráľovské pohrebiská
Kategória:Stavby v Osle
Plauen (mesto)

**Plauen** (historický slovenský názov *Plavno*) je nemecké mesto v spolkovej krajine Sasko. Nachádza sa blízko hraníc s Českom. Mesto bolo založené v 12. storočí polabskými Slovanmi. V 19. storočí sa mesto stalo centrom textilného priemyslu, svetoznáme sa stalo svojou tradíciou v čipkárstve.

## Partnerské mestá
*  Aš, Česko, 1962
*  Cegléd, Maďarsko, 2005
*  Heilsbronn, Nemecko 
*  Hof, Nemecko, 1987
*  Pabianice, Poľsko, 2006 
*  Siegen, Nemecko, 1990 
*  Steyr, Rakúsko, 1970 
*  Šiauliai, Litva, 2010

## Iné projekty

## Zdroje
*

Kategória:Mestá v Sasku
Plauen

**Plauen** môže byť:
*mesto v Nemecku, pozri Plauen (mesto)
*oblasť miestneho úradu v Drážďanoch, pozri Plauen (oblasť miestneho úradu)
*mestská časť v Drážďanoch, pozri Plauen (Drážďany)
*priezvisko:
** e. o. plauen (1903–1944), vlastným menom Erich Ohser, nem. kresliar
** Heinrich von Plauen, časté meno grófov zo šľ. rodu Reuß, pozri Plauen (rod)
Ulica Martina Rázusa (Trenčín)

**Martina Rázusa** je ulica v trenčianskej mestskej časti Sihoť.

## História
Ulica Martina Rázusa bola vybudovaná medzi dvoma svetovými vojnami ako hlavná os novovybudovaných sídlisk Sihoť I. a Sihoť II. Začína sa budovou Obchodnej akadémie Dr. Milana Hodžu architekta Ferdinand Silbersteina. Po pravej strane (smer z centra, od Námestia SNP) sa nachádzajú obchodné a bytové jednotky, ktoré dodávajú ulici charakter mestskej triedy. Na ľavej strane, za OA, boli neskôr vybudované bytové domy. Veliteľstvo tu mal aj Východný vojenský okruh ČSĽA, dnes tu sídlii Veliteľstvo Pozemných síl OS SR. Vystavaný bol vodný zdroj, ktorý je v prevádzke dodnes. Ulica sa končí pri budove Zimného štadiónu Dukla Trenčín.
V období socializmu bola ulica premenovaná na Gorkého ulicu.

Na ulici je umiestnený aj pamätník architektovi Ferdinandovi Silbersteinovi, ktorý sa pričinil o vhodné architektonické riešenie tejto časti mesta.

## Dopravné riešenie
Ulica je v celom profile riešená ako štvorpruhová, pre nižšiu frekventovanosť dopravy sa však využívajú 2 pruhy na premávku a zvyšné dva ako parkoviská, resp. zastávky MHD. Cesta je rozdelená zeleným pásom s vyššou výsadbou. Povrch vozovky je asfaltový. Dopravné napojenie na centrum verejnou dopravou je veľmi dobré, zastávky na ulici obsluhuje 11 liniek MHD, vrátane jednej nočnej.

## Názvy
* od vzniku - 1939: Benešova ulica
* 1939 - 1948: Rázusova ulica
* 1948 - 1991: Gorkého ulica
* 1991 - Ulica Martina Rázusa

Kategória:Ulice v Trenčíne
Pauli

**Pauli** je priezvisko, ktoré mali (majú) tieto osobnosti:

* rakúsky teoretický fyzik, pozri Wolfgang Pauli
* taliansky staviteľ, pozri Jakub II. Pauli
* rakúsky skokan na lyžiach, pozri Arthur Pauli
* švédsky mních obvinený z čarodejníctva, pozri Hans Pauli
* švajčiarsky muzikológ, spisovateľ a hudobný kritik, pozri Hansjörg Pauli
* nemecký františkánsky spisovateľ, pozri Johannes Pauli
* nemecký historik, pozri Reinhold Pauli
* nemecká politička, pozri Gabriele Pauliová